CELEX: 32014D1220(08)
Language: sk
Date: 2014-12-18 00:00:00
Title: Vykonávacie rozhodnutie Komisie z 18. decembra 2014 , ktorým sa mení vykonávacie rozhodnutie 2014/C 244/06, ktorým sa stanovuje pracovný program Komisie na rok 2014 týkajúci sa finančného príspevku na referenčné laboratóriá Európskej únie

20.12.2014   
            
            
               SK
            
            
               Úradný vestník Európskej únie
            
            
               C 461/22
            
         VYKONÁVACIE ROZHODNUTIE KOMISIE
   z 18. decembra 2014,
   ktorým sa mení vykonávacie rozhodnutie 2014/C 244/06, ktorým sa stanovuje pracovný program Komisie na rok 2014 týkajúci sa finančného príspevku na referenčné laboratóriá Európskej únie
   (2014/C 461/14)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 32 ods. 7,
   so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (2), a najmä na jeho článok 30,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie (3), a najmä na jeho článok 84 ods. 2,
   keďže:
   
               (1)
            
            
               V článku 32 nariadenia (ES) č. 882/2004 sú stanovené úlohy a povinnosti referenčných laboratórií Európskej únie (EÚ).
            
         
               (2)
            
            
               Referenčné laboratóriá EÚ predložili svoje pracovné programy na rok 2015. Tieto pracovné programy sú v súlade s cieľmi a prioritami súčasného pracovného programu Komisie.
            
         
               (3)
            
            
               Vzhľadom na situáciu v oblasti zdravia zvierat v roku 2014, najmä pokiaľ ide o TSE a choroby, na ktoré sa vzťahuje núdzový fond, neboli pridelené všetky sumy zahrnuté do rozpočtu.
            
         
               (4)
            
            
               V dôsledku toho sa rozpočtové prostriedky zostávajúce z roku 2014 môžu použiť na financovanie pracovných programov referenčných laboratórií EÚ na rok 2015.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         ROZHODLA TAKTO:
   Článok 1
   Úprava vykonávacieho rozhodnutia 2014/C 244/06
   1.   V názve vykonávacieho rozhodnutia 2014/C 244/06 sa slová „na rok 2015“ nahrádzajú slovami „na rok 2014“.
   2.   V odôvodnení 2 sa slová „pracovný program na rok 2015“ nahrádzajú slovami „pracovný program na rok 2014“.
   3.   V článku 1 druhom pododseku sa rok „2015“ nahrádza rokom „2014“.
   4.   Článok 2 sa nahrádza takto:
   
      „Maximálna výška príspevku na program na rok 2014, ktorý príjemca vykonáva v roku 2015, sa stanovuje na 15 500 000 EUR, ktoré sú financované z tohto rozpočtového riadku všeobecného rozpočtu Európskej únie na rok 2014: 17.0403.“
   
   Článok 2
   Úprava prílohy k vykonávaciemu rozhodnutiu 2014/C 244/06
   1.   V názve prílohy k vykonávaciemu rozhodnutiu 2014/C 244/06 sa slová „pracovný program na rok 2015“ nahrádzajú slovami „pracovný program na rok 2014“ a slová „Referenčné laboratóriá EÚ – pracovný program Komisie na rok 2015“ sa nahrádzajú slovami „Referenčné laboratóriá EÚ – pracovný program Komisie na rok 2014“.
   2.   V bode 1.1. Úvod sa v prvom odseku druhom riadku vypúšťajú slová „na rok 2015“.
   3.   V bode 1.5. Priority sa v treťom odseku slová „nielen na rok 2015“ nahrádzajú slovami „nielen na rok 2014“.
   4.   V bode 1.7. Základné kritériá v položke Kritériá na vyhodnotenie ponúk sa slová „Súlad s cieľmi a prioritami súčasného pracovného programu Komisie na rok 2015.“ nahrádzajú slovami „Súlad s cieľmi a prioritami súčasného pracovného programu Komisie na rok 2014.“
   
      V Bruseli 18. decembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 165, 30.4.2004, s. 1.
   
      (2)  Ú. v. EÚ L 189, 27.6.2014, s. 1.
   
      (3)  Ú. v. EÚ L 298, 26.10.2012, s. 1.